pythainlp/thai-financial-dataset huggingface dataset:
6. โครงการในอนาคต

บริษัทฯ ตระหนักถึงความสำคัญของการผลิตสินค้าที่มีคุณภาพและได้มาตรฐานเป็นที่ยอมรับในระดับโลก
โดยมียุทธศาสตร์หลักที่สำคัญที่บริษัทฯดำเนินมาอย่างต่อเนื่องและยังคงดำเนินต่อไปเพื่อเสริมสร้างศักยภาพและความแข็งแกร่งให้กับธุรกิจ
โดยตั้งเป้าหมายให้ได้ผลตอบแทนสูง เพื่อสร้างผลตอบแทนระยะยาวที่เหมาะสมแก่นักลงทุน
โดยบริษัทฯและบริษัทย่อยมีการกำหนดนโยบายต่างๆ ดังนี้

1. เพิ่มยอดขายและส่วนแบ่งตลาดทั้งในประเทศและต่างประเทศ
โดยการเพิ่มผลิตภัณฑ์ให้มีความหลาก หลาย และมีคุณภาพ เช่น
การเพิ่มบริการประกอบแว่นตาในสายการผลิตเลนส์สั่งฝนพิเศษของบริษัทย่อย
สำหรับลูกค้าต่างประเทศ เพื่อสร้างความสะดวกและความรวดเร็วให้กับลูกค้า
ในการส่งแว่นสายตาที่ประกอบแล้วตรงถึงผู้บริโภคทันทีที่สินค้าประกอบสำเร็จ
โดยไม่ต้องเสียเวลากลับไปที่ลูกค้าอีกครั้ง

2. เสริมสร้างกำไร โดยมุ่งเน้นการพัฒนางานและควบคุมค่าใช้จ่ายต่างๆ ให้มีประสิทธิผลยิ่งขึ้น

3. พัฒนาบุคลากรในบริษัทฯ โดยการจัดการฝึกอบรมอย่างต่อเนื่อง
และปรับองค์กรไปสู่ความเป็นองค์กรแห่งการเรียนรู้ที่มีความเชี่ยวชาญในธุรกิจของตนต่อไป

4. ให้ความสำคัญกับงานวิจัยและพัฒนา เพื่อให้ได้ผลิตภัณฑ์ใหม่ๆ ตอบสนองความต้องการของตลาด
รวมถึงการพัฒนาผลิตภัณฑ์เดิมให้มีประสิทธิภาพมากยิ่งขึ้น

5. การมุ่งเน้นการสร้างสินค้าที่มีมูลค่าเพิ่ม (Value Added)
โดยการเพิ่มคุณสมบัติเลนส์กันแรงกระแทกสูงของบริษัทฯ จากการที่บริษัท ไทยออพติคอล กรุ๊ป จำกัด
(มหาชน) สามารถผลิตเลนส์กันแรงกระแทกสูง Excelite TVX ^(TM)
ออกสู่ตลาดโลกเป็นรายแรกได้แล้ว ซึ่งอยู่ในรูปแบบเลนส์ชั้นเดียว และเลนส์หลายชั้นไร้รอยต่อ
บริษัทยังไม่หยุดพัฒนาต่อ จึงได้ร่วมมือกับทรานสิชั่น (Transitions Optical Inc.)
ซึ่งเป็นผู้นำด้านการผลิตเลนส์เปลี่ยนสีของโลก
โดยเพิ่มคุณสมบัติพิเศษของการเปลี่ยนสีเลนส์ได้บนเลนส์กันแรงกระแทก (High Impact
Resistant Lens – Exelite TVX ^(TM) ) และเลนส์บางพิเศษ (High Index Lens)
เพื่อผลิตเลนส์ทั้ง 2 ชนิดนี้ให้เป็นเลนส์ที่เปลี่ยนสีเข้มได้ทันทีเมื่อถูกแสงและกลับคืนสภาพใสๆ
เหมือนเดิมเมื่อเข้าที่ร่ม นอกจากนี้ยังสามารถป้องกันรังสี UV ทั้ง UV-A และ UV-B ได้ 100%
จึงปกป้องดวงตาจากอันตรายของรังสีอุลตร้าไวโอเลตโดยเฉพาะเมื่ออยู่ในบริเวณแสงแดดจัดจ้า
หรือที่มีแสงสะท้อน โดยมีสองสีที่เป็นที่นิยมให้เลือก คือสีเทาและสีน้ำตาล

6. รักษาระบบคุณภาพมาตรฐานสากล ISO 9001 : 2000 และ ISO 9002 : 1994 จาก TUV
CERT เพื่อเสริมความสามารถในการแข่งขันกับตลาดโลก

7. บริษัทฯ มีนโยบายขยายการลงทุนแผนกเลนส์ฝนพิเศษในประเทศเพื่อนบ้าน
โดยเริ่มแห่งแรกในประเทศเวียตนาม ซึ่งอยู่ระหว่างดำเนินการจดทะเบียนบริษัท
เพื่อเพิ่มช่องทางการจัดจำหน่าย และคาดว่าจะเป็นตลาดที่เติบโตได้ในอนาคต
เอกสารแนบ 3

รายงานคณะกรรมการตรวจสอบ

 

รายงานคณะกรรมการตรวจสอบ

เรียน ผู้ถือหุ้น

คณะกรรมการตรวจสอบของบริษัท ประกอบด้วยกรรมการอิสระ 3 ท่าน คือ นายสิงห์ ตังทัตสวัสดิ์
เป็นประธานคณะกรรมการตรวจสอบ นายวิชา จิวาลัย และ พลตำรวจเอกปกรณ์ สรรพกิจ
เป็นกรรมการตรวจสอบ โดยมี นางอนุรักษ์ รัตนสานส์สุนทร
ผู้จัดการสำนักงานตรวจสอบภายในของบริษัทฯ เป็นเลขานุการคณะกรรมการตรวจสอบ

ในปี 2551 คณะกรรมการตรวจสอบจัดให้มีการประชุมทั้งสิ้น 4 ครั้ง
และมีการประชุมร่วมกับผู้สอบบัญชี 1 ครั้ง มีการพิจารณาเรื่องสำคัญสรุปได้ดังนี้

1.  พิจารณาแผนการตรวจสอบประจำปี และผลการตรวจสอบรายไตรมาส
    เพื่อประเมินระบบงานและระบบการควบคุมภายในของบริษัท รวมทั้งให้คำแนะนำ
    เสนอแนวทางปรับปรุงแก้ไขแก่ฝ่ายตรวจสอบโดยให้ดูแลการปฏิบัติงานภายในให้มีระบบการตรวจสอบและการควบคุมภายในที่ดี
    เพื่อเป็นมาตรฐานและสอดคล้องตามกฎข้อบังคับของสำนักงานคณะกรรมการกำกับหลักทรัพย์และตลาดหลักทรัพย์

2.  สอบทานการปฏิบัติตามกฎหมาย ระเบียบกฎเกณฑ์และข้อกำหนดต่าง ๆ
    ของหน่วยงานภายนอกที่เกี่ยวข้องรวมถึงกฎเกณฑ์ภายในบริษัท

3.  สอบทานการบริหารความเสี่ยงในเรื่องการบริหารสินทรัพย์ โดยเฉพาะลูกหนี้และสินค้าคงเหลือ
    รวมถึงการบริหารความเสี่ยงของระบบเทคโนโลยีสารสนเทศ

4.  สอบทานรายการที่เกี่ยวโยงกัน เพื่อให้มั่นใจว่าเป็นการดำเนินธุรกิจปกติ
    ไม่มีการเอื้อประโยชน์แก่ผู้เกี่ยวข้อง

5.  สอบทานงบการเงินรายไตรมาสและประจำปี ก่อนเสนอให้คณะกรรมการบริษัทพิจารณา
    โดยให้ความสำคัญในการปฏิบัติตามมาตรฐานการบัญชี รายการระหว่างกัน
    รายการที่เกี่ยวโยงกัน รวมทั้งให้ความเห็นต่อฝ่ายบริหารของบริษัทฯ
    ในเรื่องการบริหารสินทรัพย์ ให้เกิดประโยชน์อย่างเต็มที่

6.  ร่วมประชุมกับผู้สอบบัญชีภายนอก และผู้ตรวจสอบภายใน
    เพื่อหารือแลกเปลี่ยนข้อคิดเห็นเกี่ยวกับรายงานทางการเงิน และระบบการควบคุมภายใน

ในปี 2551 คณะกรรมการตรวจสอบมีความเห็นว่าระบบการควบคุมภายในของบริษัทในด้านต่าง ๆ
มีความเพียงพอเหมาะสม บริษัทมีระบบข้อมูลอ ใช้ในการบริหารจัดการที่มากเพียงพอ
มีระบบการติดตามวัดผลการปฏิบัติงานเทียบกับเป้าหมายที่วางไว้
โดยบริษัทไม่ได้ละเลยต่อระบบการควบคุมภายใน

สำหรับปี 2552 คณะกรรมการตรวจสอบ ได้เสนอต่อคณะกรรมการบริษัทให้แต่งตั้ง นางสาวรัตนา
จาละ ผู้สอบบัญชีรับอนุญาตเลขที่ 3734 หรือ นางสายฝน อินทร์แก้ว ผู้สอบบัญชีรับอนุญาตเลขที่
4434 หรือ

นายวิชาติ โลเกศกระวี ผู้สอบบัญชีรับอนุญาตเลขที่ 4451 แห่งสำนักงาน เอินส์ท แอนด์ ยัง
เป็นผู้สอบบัญชีของบริษัทฯ ต่ออีกหนึ่งปี โดยกำหนดอัตราค่าสอบบัญชีประจำปี 1,000,000 บาท
เพื่อนำเสนอต่อที่ประชุมสามัญผู้ถือหุ้นอนุมัติต่อไป

  []

  (นายสิงห์ ตังทัตสวัสดิ์)

  ประธานคณะกรรมการตรวจสอบ

  วันที่ 18 กุมภาพันธ์ 2552
ส่วนที่ 1

ข้อมูลสรุป (Executive Summary)

บริษัท ไทยออพติคอล กรุ๊ป จำกัด (มหาชน) (“บริษัทฯ”) ก่อตั้งขึ้นเมื่อวันที่ 8 มีนาคม 2534
โดยกลุ่มตระกูลประจักษ์ธรรม
มีวัตถุประสงค์เพื่อขยายสายงานการผลิตเลนส์สายตาพลาสติกจากเดิมที่กลุ่มตระกูลประจักษ์ธรรม
ดำเนินธุรกิจผลิตเลนส์สายตากระจก มาตั้งแต่ปี 2505 และเมื่อเดือนธันวาคม 2546 บริษัทฯ
ได้ซื้อหุ้นร้อยละ 99.99 ในบริษัท อุตสาหกรรมแว่นตาไทย จำกัด (“บริษัทย่อย”)
ซึ่งเป็นบริษัทที่ผลิตเลนส์สายตาแห่งแรกของกลุ่มตระกูลประจักษ์ธรรม เข้าเป็นบริษัทย่อย

ปัจจุบันบริษัทฯ และบริษัทย่อย มีโรงงานผลิตเลนส์ทั้งหมด 3 แห่ง ตั้งอยู่เขตจังหวัดนนทบุรี
และมีสำนักงานขายอยู่ในกรุงเทพฯ 1 แห่ง ณ อาคารสินสาธรทาวเวอร์ ชั้น 33 ถนนกรุงธนบุรี
เขตคลองสาน ผลิตภัณฑ์เลนส์สายตาที่ผลิตแบ่งออกเป็น 4 กลุ่มหลัก คือ

1.  เลนส์สายตาพลาสติก ซึ่งประกอบไปด้วยสินค้าอีก 4 กลุ่มย่อย คือ

    1.  เลนส์พลาสติกธรรมดา (CR-39)

    2.  เลนส์พลาสติกเปลี่ยนสี (Photochromic Lens)

    3.  เลนส์พลาสติกบางพิเศษ (Hi-Index Lens) และ

    4.  เลนส์นิรภัยทนต่อแรงกระแทกสูง (High Impact Resistance Lens)

2.  เลนส์สายตากระจก (Mineral Lens)

3.  เลนส์สั่งฝนพิเศษ (Prescription Lens หรือ Rx Lens) ทั้งที่เป็นเลนส์สายตากระจก
    และเลนส์สายตาพลาสติก
    สำหรับสายตาพิเศษที่มีอัตราขยายสูงมากกว่าเลนส์มาตรฐานที่มีจำหน่ายทั่วไป

4.  สินค้าและบริการอื่น ได้แก่ แม่แบบแก้ว (Glass Mould)
    ที่ใช้ในกระบวนการผลิตเลนส์สายตาพลาสติก สินค้าซื้อมาเพื่อขายต่อ
    และการให้บริการเคลือบเคมีผิวแข็ง และเคลือบเคมีตัดแสงสะท้อน

สินค้าของบริษัทฯ และบริษัทย่อยจำหน่ายให้กับผู้ค้าส่งทั้งในประเทศ และต่างประเทศ ใน 2 รูปแบบ
คือ จำหน่ายภายใต้เครื่องหมายการค้าของลูกค้า (“OEM” หรือ Original Equipment
Manufacturer) และจำหน่ายภายใต้เครื่องหมายการค้า “Excelite” ของบริษัทฯ เอง

ณ 31 ธันวาคม 2551 บริษัทมีทุนจดทะเบียน 475 ล้านบาท แบ่งออกเป็นหุ้นสามัญ 475 ล้านหุ้น
มูลค่าที่ตราไว้หุ้นละ 1 บาท ซึ่งเป็นทุนจดทะเบียนที่เรียกชำระแล้ว 468.75 ล้านบาท
โดยมีกลุ่มประจักษ์ธรรมเป็นผู้ถือหุ้นใหญ่รวมทั้งสิ้นร้อยละ 61.68 และ Specsaver Asia
Pacific Holding Limited ร้อยละ 25.34
หุ้นที่ยังไม่เรียกชำระเป็นหุ้นที่เพิ่มทุนเพื่อจัดสรรเป็นใบสำคัญแสดงสิทธิที่จะซื้อหุ้นสามัญ (ESOP-W)
จำนวน 6.25 ล้านหุ้น สำหรับพนักงานของบริษัทและบริษัทย่อย

ผลการดำเนินงานของบริษัทตามงบการเงินในรอบปี 2551 บริษัทฯ และบริษัทย่อย มีรายได้รวม
1,519 ล้านบาท เป็นรายได้จาการขายและบริการ 1,458 ล้านบาท มีกำไรสุทธิ 143 ล้านบาท
หรือเท่ากับ0.34 บาทต่อหุ้น โดยยอดขายมาจากการส่งไปขายต่างประเทศร้อยละ 93.96
และในประเทศ 6.04 ณ 31ธันวาคม 2551 บริษัท และบริษัทย่อย มีสินทรัพย์รวม 1,860 ล้านบาท
หนี้สินรวม 245 ล้านบาท และส่วนของผู้ถือหุ้น 1,615 ล้านบาท
แบบ 56-1

[]

แบบแสดงรายการข้อมูลประจำปี (แบบ 56 –1)

สิ้นสุดวันที่ 31 ธันวาคม 2551

บริษัท ไทยออพติคอล กรุ๊ป จำกัด (มหาชน)

 

สารบัญ

หน้า

ส่วนที่ 1: ข้อมูลสรุป (Executive Summary) 1

ส่วนที่ 2: บริษัทที่ออกหลักทรัพย์ 2 - 3

1.  ปัจจัยความเสี่ยง 4 - 8

2.  ลักษณะการประกอบธุรกิจ 9 - 12

3.  การประกอบธุรกิจของแต่ละสายผลิตภัณฑ์ 13 - 26

4.  การวิจัยและพัฒนา 27

5.  ทรัพย์สินที่ใช้ในการประกอบธุรกิจ 28 - 29

6.  โครงการในอนาคต 30

7.  ข้อพิพาททางกฎหมาย 31

8.  โครงสร้างเงินทุน 32 - 33

9.  การจัดการ 34 - 59

10. การควบคุมภายใน 60 - 62

11. รายการระหว่างกัน 63 - 66

12. ฐานะการเงินและผลการดำเนินงาน 67 - 70

13. ข้อมูลอื่นที่เกี่ยวข้อง 71

ส่วนที่ 3: การรับรองความถูกต้องของข้อมูล 72 - 73

เอกสารแนบ 1: รายละเอียดเกี่ยวกับผู้บริหารและผู้มีอำนาจควบคุมของบริษัทฯ 74 - 82

เอกสารแนบ 2: รายละเอียดเกี่ยวกับผู้บริหารและผู้มีอำนาจควบคุมในบริษัทและบริษัทย่อย 83 -
84

เอกสารแนบ 3: รายงานคณะกรรมการตรวจสอบ 85 - 87
13. ข้อมูลอื่นที่เกี่ยวข้อง

บริษัทฯ ได้ระบุข้อมูลสำคัญที่ผู้ลงทุนควรทราบดังได้กล่าวมาแล้วข้างต้น
ฉะนั้นจึงไม่มีข้อมูลอื่นที่อาจมีผลกระทบต่อการตัดสินใจของผู้ลงทุนอย่างมีนัยสำคัญที่จะแจ้งให้ทราบ ณ
ขณะนี้
5. ทรัพย์สินที่ใช้ในการประกอบธุรกิจ

5.1 สินทรัพย์ถาวรของบริษัทและบริษัทย่อย 

 ณ วันที่ 31 ธันวาคม 2551 สินทรัพย์ถาวรของบริษัทและบริษัทย่อย สามารถสรุปได้ดังนี้

  ----------------------------------- ----------------- ------------------
                                      บริษัทฯและบริษัทย่อย   เฉพาะบริษัทฯ

                                      จำนวนเงิน (พันบาท)  จำนวนเงิน (พันบาท)

  ที่ดินและส่วนปรับปรุง                     126,042           73,065

  อาคารและส่วนปรับปรุง                   305,240           216,146

  เครื่องตกแต่งและติดตั้ง                   79,536            48,056

  เครื่องใช้สำนักงาน                      ------------      -----------

  เครื่องจักรและอุปกรณ์                    981,282           539,716

  ยานพาหนะ                            41,810            33,134

  สินทรัพย์ระหว่างติดตั้ง                    44,356            31,756

  บวก สิทธิการเช่า (สุทธิ)                 ---------------   -------------

  รวม                                 1,578,266         941,873

  หัก ค่าเสื่อมราคาสะสม                   984,347           595,468

  หัก ค่าเผื่อผลขาดทุนจากการด้อยค่าของสินทรัพย์ ----------        -----------

  มูลค่าสุทธิ                             593,918           346,405
  ----------------------------------- ----------------- ------------------

ณ วันที่ 31 ธันวาคม 2551 บริษัทฯมียอดคงเหลือของยานพาหนะ
ซึ่งได้มาภายใต้สัญญาเช่าทางการเงิน โดยมีมูลค่าตามบัญชีเป็นจำนวนเงิน 3 ล้านบาท (2550:
3.4 ล้านบาท)

ณ วันที่ 31 ธันวาคม 2551
บริษัทฯและบริษัทย่อยมีอาคารและอุปกรณ์จำนวนหนึ่งซึ่งตัดค่าเสื่อมราคาหมดแล้ว แต่ยังใช้งานอยู่
ราคาทุนของสินทรัพย์ดังกล่าวมีจำนวนเงิน 683 ล้านบาท (2550 : 653 ล้านบาท)
เฉพาะบริษัทฯจำนวนเงิน 453 ล้านบาท (2550: 445 ล้านบาท)

2.  สินทรัพย์ไม่มีตัวตน

ณ วันที่ 31 ธันวาคม 2551 บริษัทและบริษัทย่อยมียอดสินทรัพย์ไม่มีตัวตนสุทธิ 23.12 ล้านบาท
ซึ่งประกอบด้วยโปรแกรมคอมพิวเตอร์ ค่าใช้จ่ายในการพัฒนาผลิตภัณฑ์ และค่าลิขสิทธิ์

5.3. นโยบายการลงทุน

บริษัทฯ มีนโยบายลงทุนในบริษัท อุตสาหกรรมแว่นตาไทย จำกัด
ซึ่งเป็นธุรกิจที่สนับสนุนและเสริมให้ธุรกิจของบริษัทฯ มั่นคงขึ้น
สำหรับการลงทุนในอนาคตขึ้นอยู่กับสภาพเศรษฐกิจและการตลาดเพื่อให้เกิดประโยชน์สูงสุดแก่ผู้ถือหุ้น

5.4 นโยบายการบริหารงานในบริษัทและบริษัทย่อย

ในกรณีบริษัทย่อย บริษัทฯ จะควบคุมดูแลโดยส่งกรรมการเข้าไปเป็นตัวแทนในบริษัทย่อย
และหากบริษัทย่อยมีการตัดสินใจหรือมีผลการดำเนินธุรกิจที่อาจมีผลกระทบต่อบริษัทฯอย่างมีนัยสำคัญกรรมการที่เป็นตัวแทนจะแจ้งให้กรรมการบริษัทฯ
ทราบ เพื่อแจ้งต่อที่ประชุมคณะกรรมการบริษัท

5.5 การเช่าที่ดินตั้งโรงงานของบริษัทย่อย

บริษัท อุตสาหกรรมแว่นตาไทย จำกัด ที่เป็นบริษัทย่อย ทำการเช่าที่ดินที่ตั้งโรงงาน แห่งที่ 1
ในการดำเนินกิจการโรงงานจากนายประทีป ประจักษ์ธรรม นายสว่าง ประจักษ์ธรรม
และนายสาโรจน์ ประจักษ์ธรรม ซึ่งเป็นบุคคลที่เกี่ยวข้อง ตามสัญญาเช่าฉบับลงวันที่ 25 ธันวาคม
2550 เป็นการเช่าที่ดินตามโฉนดเลขที่ 173 และ 14676 ถึง 14682 รวม 8 โฉนด เนื้อที่
2-1-59 ไร่ อยู่ที่ตำบลบางเขน อำเภอเมือง จังหวัดนนทบุรี ระยะเวลาการเช่า 3 ปี ตั้งแต่วันที่
1 มกราคม 2551 ถึงวันที่ 31 ธันวาคม 2553 โดยมีค่าเช่า ดังนี้ ค่าเช่าปีละ 435,600 บาท

โดยจ่ายชำระค่าเช่า ภายในเดือนธันวาคมของทุกปี
เอกสารแนบ 2

รายละเอียดเกี่ยวกับการดำรงตำแหน่งของผู้บริหาร และ

ผู้มีอำนาจควบคุมของบริษัทฯ บริษัทย่อย และบริษัทที่เกี่ยวข้อง

  รายละเอียดเกี่ยวกับการดำรงตำแหน่งของผู้บริหาร และผู้มีอำนาจควบคุมของบริษัทฯ บริษัทย่อย
  และบริษัทที่เกี่ยวข้อง

[]

หมายเหตุ

-   ประธานกรรมการ

   กรรมการผู้จัดการ

 ผู้บริหาร

 กรรมการ
ส่วนที่ 3

การรับรองความถูกต้องของข้อมูล

“บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้วและด้วยความระมัดระวังบริษัทขอรับรองว่า
ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
    และกระแสเงินสดของบริษัทและบริษัทย่อยแล้ว

(2) บริษัทเป็นผู้รับผิดชอบต่อการจัดให้มีระบบการเปิดเผยข้อมูลที่ดี
    เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) บริษัทเป็นผู้รับผิดชอบต่อการจัดให้บริษัทมีระบบการควบคุมภายในที่ดีและควบคุมดูแลให้มีการปฏิบัติตามระบบดังกล่าว
    และบริษัทได้แจ้งข้อมูลการประเมินระบบการควบคุมภายใน ณ วันที่ 10 กุมภาพันธ์ 2553
    ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้วบริษัทได้มอบหมายให้
นายสว่าง ประจักษ์ธรรม และ นางพรพรรณ โต๊ะตระกูล
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายสว่าง
ประจักษ์ธรรม และ นางพรพรรณ โต๊ะตระกูล กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น”

กรรมการผู้มีอำนาจลงนาม

  ---- ----------------------- --------------------- ----------------------
       ชื่อ                      ตำแหน่ง                ลายมือชื่อ

  1.   นายสว่าง ประจักษ์ธรรม      ประธานกรรมการ         ………………………………..

  2.   นางพรพรรณ โต๊ะตระกูล      กรรมการ               ………………………………..
  ---- ----------------------- --------------------- ----------------------

ประทับตราบริษัท
เอกสารแนบ 3

รายงานคณะกรรมการตรวจสอบ

รายงานของคณะกรรมการตรวจสอบ

 คณะกรรมการบริษัทมีมติแต่งตั้งคณะกรรมการตรวจสอบจากผู้ทรงคุณวุฒิด้านต่างๆประกอบด้วยกรรมการอิสระ 3 ท่าน คือ นายสิงห์ ตังทัตสวัสดิ์ เป็นประธานคณะกรรมการตรวจสอบ นายวิชา จิวาลัย และ พลตำรวจเอกปกรณ์ สรรพกิจ เป็นกรรมการตรวจสอบ โดยมีนางอนุรักษ์ รัตนสานส์สุนทร ผู้จัดการสำนักงานตรวจสอบภายในของบริษัทฯ เป็นเลขานุการคณะกรรมการตรวจสอบ

ในปี 2553 คณะกรรมการตรวจสอบ จัดให้มีการประชุมทั้งสิ้น 4 ครั้ง
และมีการประชุมร่วมกับผู้สอบบัญชี 1 ครั้ง มีการพิจารณาเรื่องสำคัญสรุปได้ดังนี้

1.  พิจารณาแผนการตรวจสอบประจำปี และผลการตรวจสอบรายไตรมาส
    เพื่อประเมินระบบงานและระบบการควบคุมภายในของบริษัทรวมทั้งให้คำแนะนำเสนอแนวทางปรับปรุงแก้ไขแก่ฝ่ายตรวจสอบโดยให้ดูแลการปฏิบัติงานภายในให้มีระบบการตรวจสอบและการควบคุมภายในที่ดี
    เพื่อเป็นมาตรฐานและสอดคล้องตามกฎข้อบังคับของสำนักงานคณะกรรมการกำกับหลักทรัพย์และตลาดหลักทรัพย์

2.  สอบทานการปฏิบัติตามกฎหมาย ระเบียบกฎเกณฑ์และข้อกำหนดต่างๆ
    ของหน่วยงานภายนอกที่เกี่ยวข้องรวมถึงกฎเกณฑ์ภายในบริษัท

3.  สอบทานการบริหารความเสี่ยงในเรื่องการบริหารสินทรัพย์
    โดยเฉพาะลูกหนี้และสินค้าคงเหลือรวมถึงการบริหารความเสี่ยงของระบบเทคโนโลยีสารสนเทศ

4.  สอบทานรายการที่เกี่ยวโยงกัน เพื่อให้มั่นใจว่าเป็นการดำเนินธุรกิจปกติ
    ไม่มีการเอื้อประโยชน์แก่ผู้เกี่ยวข้อง

5.  สอบทานงบการเงินรายไตรมาสและประจำปี ก่อนเสนอให้คณะกรรมการบริษัทพิจารณา
    โดยให้ความสำคัญในการปฏิบัติตามมาตรฐานการบัญชี รายการระหว่างกัน
    รายการที่เกี่ยวโยงกัน รวมทั้งให้ความเห็นต่อฝ่ายบริหารของบริษัทฯ
    ในเรื่องการบริหารสินทรัพย์ ให้เกิดประโยชน์อย่างเต็มที่

6.  ร่วมประชุมกับผู้สอบบัญชีภายนอก และผู้ตรวจสอบภายใน
    เพื่อหารือแลกเปลี่ยนข้อคิดเห็นเกี่ยวกับรายงานทางการเงิน และระบบการควบคุมภายใน

ในปี2553คณะกรรมการตรวจสอบมีความเห็นว่าระบบการควบคุมภายในของบริษัทฯในด้านต่างๆมีความเพียงพอเหมาะสม
แม้ว่าบริษัทฯจะได้รับผลกระทบจากภาวะเศรษฐกิจและอัตราแลกเปลี่ยนที่ผันผวนมาก
บริษัทฯก็ยังรักษาผลการดำเนินงานของบริษัทฯให้อยู่ในระดับเดิม
ซึ่งแสดงให้เห็นถึงการที่บริษัทฯมีระบบการบริหารความเสี่ยงที่เหมาะสม
จึงสามารถป้องกันผลกระทบที่จะเกิดขึ้นให้น้อยลง
รวมถึงบริษัทฯได้ปรับปรุงแนวทางในการวัดผลการดำเนินงานให้พนักงานทุกคนมีส่วนร่วมในผลงานที่เกิดขึ้น

สำหรับปี 2554 คณะกรรมการตรวจสอบ ได้เสนอต่อคณะกรรมการบริษัทให้แต่งตั้ง นางสาวศิริวรรณ
สุรเทพินทร์ ผู้สอบบัญชีรับอนุญาตเลขที่ 4604 หรือ นางสาวกมลทิพย์ เลิศวิทย์วรเทพ
ผู้สอบบัญชีรับอนุญาตเลขที่ 4377 หรือ นายวิชาติ โลเกศกระวี ผู้สอบบัญชีรับอนุญาตเลขที่ 4451
แห่งสำนักงาน เอินส์ท แอนด์ ยัง เป็นผู้สอบบัญชีของบริษัทฯ ต่ออีกหนึ่งปี
โดยกำหนดอัตราค่าสอบบัญชีประจำปี 1,100,000 บาท
เพื่อนำเสนอต่อที่ประชุมสามัญผู้ถือหุ้นอนุมัติต่อไป

[]

  (นายสิงห์ ตังทัตสวัสดิ์)

  ประธานคณะกรรมการตรวจสอบ วันที่ 16 กุมภาพันธ์ 2554
7. ข้อพิพาททางกฎหมาย

บริษัทฯ และบริษัทย่อย ไม่มีข้อพิพาททางกฎหมายใดๆในปี 2552 ที่ผ่านมา
เอกสารแนบ 2

รายละเอียดเกี่ยวกับการดำรงตำแหน่งของผู้บริหาร และ

ผู้มีอำนาจควบคุมของบริษัทฯ บริษัทย่อย และบริษัทที่เกี่ยวข้อง

  รายละเอียดเกี่ยวกับการดำรงตำแหน่งของผู้บริหาร และผู้มีอำนาจควบคุมของบริษัทฯ บริษัทย่อย
  และบริษัทที่เกี่ยวข้อง

[TABLE]

หมายเหตุ

-   ประธานกรรมการ กรรมการผู้จัดการ  ผู้บริหาร  กรรมการ

1. *นาย ภาคี ประจักษ์ธรรมได้ลาออก เมื่อวันที่ 9 พฤศจิกายน 2553

2. *นายธรณ์ ประจักษ์ธรรม ได้รับแต่งตั้งจากคณะกรรมการบริษัท เมื่อวันที่10 พฤศจิกายน 2553
แทน นายภาคี ประจักษ์ธรรม
เอกสารแนบ 3

รายงานคณะกรรมการตรวจสอบ

รายงานของคณะกรรมการตรวจสอบ

คณะกรรมการบริษัทฯมีมติแต่งตั้งคณะกรรมการตรวจสอบ จากผู้ทรงคุณวุฒิด้านต่าง ๆ
ประกอบด้วยกรรมการอิสระ 3 ท่าน คือ นายสิงห์ ตังทัตสวัสดิ์ เป็นประธานคณะกรรมการตรวจสอบ
นายวิชา จิวาลัย และ พลตำรวจเอก ปกรณ์ สรรพกิจ เป็นกรรมการตรวจสอบ โดยมีนางอนุรักษ์
รัตนสานส์สุนทร
ผู้จัดการสำนักงานตรวจสอบภายในของบริษัทฯเป็นเลขานุการคณะกรรมการตรวจสอบ

ในปี 2552 คณะกรรมการตรวจสอบจัดให้มีการประชุมทั้งสิ้น 4 ครั้ง
และมีการประชุมร่วมกับผู้สอบบัญชี 1 ครั้ง มีการพิจารณาเรื่องสำคัญสรุปได้ดังนี้

1.  พิจารณาแผนการตรวจสอบประจำปี และผลการตรวจสอบรายไตรมาส
    เพื่อประเมินระบบงานและระบบการควบคุมภายในของบริษัท รวมทั้งให้คำแนะนำ
    เสนอแนวทางปรับปรุงแก้ไขแก่ฝ่ายตรวจสอบโดยให้ดูแลการปฏิบัติงานภายในให้มีระบบการตรวจสอบและการควบคุมภายในที่ดี
    เพื่อเป็นมาตรฐานและสอดคล้องตามกฎข้อบังคับของสำนักงานคณะกรรมการกำกับหลักทรัพย์และตลาดหลักทรัพย์

2.  สอบทานการปฏิบัติตามกฎหมาย ระเบียบกฎเกณฑ์และข้อกำหนดต่าง ๆ
    ของหน่วยงานภายนอกที่เกี่ยวข้องรวมถึงกฎเกณฑ์ภายในบริษัทฯ

3.  สอบทานการบริหารความเสี่ยงในเรื่องการบริหารสินทรัพย์ โดยเฉพาะลูกหนี้และสินค้าคงเหลือ
    รวมถึงการบริหารความเสี่ยงของระบบเทคโนโลยีสารสนเทศ

4.  สอบทานรายการที่เกี่ยวโยงกัน เพื่อให้มั่นใจว่าเป็นการดำเนินธุรกิจปกติ
    ไม่มีการเอื้อประโยชน์แก่ผู้เกี่ยวข้อง

5.  สอบทานงบการเงินรายไตรมาสและประจำปี ก่อนเสนอให้คณะกรรมการบริษัทฯ พิจารณา
    โดยให้ความสำคัญในการปฏิบัติตามมาตรฐานการบัญชี รายการระหว่างกัน
    รายการที่เกี่ยวโยงกัน รวมทั้งให้ความเห็นต่อฝ่ายบริหารของบริษัทฯ
    ในเรื่องการบริหารสินทรัพย์ ให้เกิดประโยชน์อย่างเต็มที่

6.  ร่วมประชุมกับผู้สอบบัญชีภายนอก และผู้ตรวจสอบภายใน
    เพื่อหารือแลกเปลี่ยนข้อคิดเห็นเกี่ยวกับรายงานทางการเงิน และระบบการควบคุมภายใน

ในปี 2552 คณะกรรมการตรวจสอบมีความเห็นว่าระบบการควบคุมภายในของบริษัทฯในด้านต่าง ๆ
มีความเพียงพอเหมาะสม
บริษัทฯได้จัดทำระบบการบริหารความเสี่ยงด้านระบบเทคโนโลยีสารสนเทศ
โดยลงทุนในระบบคอมพิวเตอร์เพื่อป้องกันความเสียหายของข้อมูลและให้การดำเนินธุรกรรมสามารถเป็นไปอย่างต่อเนื่องเมื่อมีเหตุการณ์ที่อาจก่อให้เกิดความเสียหายต่อระบบข้อมูลของบริษัทฯรวมถึงได้เริ่มโครงการ
Lean Manufacturing เพื่อวิเคราะห์และปรับปรุงกระบวนการ ให้มีประสิทธิภาพ
ลดความสูญเสียที่เกิดขึ้น
มีเป้าหมายในการเพิ่มผลประกอบการของบริษัทฯโดยบริษัทฯไม่ได้ละเลยต่อระบบการควบคุมภายใน

สำหรับปี 2553 คณะกรรมการตรวจสอบ ได้เสนอต่อคณะกรรมการบริษัทฯให้แต่งตั้ง นางสายฝน
อินทร์แก้ว ผู้สอบบัญชีรับอนุญาตเลขที่ 4434 หรือ นายวิชาติ โลเกศกระวี ผู้สอบบัญชีรับอนุญาตเลขที่
4451 หรือนางสาวศิริวรรณ สุรเทพินทร์ ผู้สอบบัญชีรับอนุญาตเลขที่ 4604 แห่งสำนักงาน เอินส์ท
แอนด์ ยัง เป็นผู้สอบบัญชีของบริษัทฯ ต่ออีกหนึ่งปี โดยกำหนดอัตราค่าสอบบัญชีประจำปี 1,050,000
บาท เพื่อนำเสนอต่อที่ประชุมสามัญผู้ถือหุ้นอนุมัติต่อไป

[]

  (นายสิงห์ ตังทัตสวัสดิ์)

  ประธานคณะกรรมการตรวจสอบ

  วันที่ 10 กุมภาพันธ์ 2553
6. ข้อพิพาททางกฎหมาย

บริษัท และบริษัทย่อย ไม่มีข้อพิพาททางกฎหมายใดๆในปี 2553 ที่ผ่านมา
ส่วนที่ 2

การรับรองความถูกต้องของข้อมูล

“บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้วและด้วยความระมัดระวังบริษัทขอรับรองว่า
ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
    และกระแสเงินสดของบริษัทและ บริษัทย่อยแล้ว

(2) บริษัทเป็นผู้รับผิดชอบต่อการจัดให้มีระบบการเปิดเผยข้อมูลที่ดี
    เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) บริษัทเป็นผู้รับผิดชอบต่อการจัดให้บริษัทมีระบบการควบคุมภายในที่ดีและควบคุมดูแลให้มีการปฏิบัติตามระบบดังกล่าว
    และบริษัทได้แจ้งข้อมูลการประเมินระบบการควบคุมภายใน ณ วันที่ 16 กุมภาพันธ์ 2554
    ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทฯได้รับรองความถูกต้องแล้วบริษัทฯได้มอบหมายให้
นางพรพรรณ โต๊ะตระกูล เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางพรพรรณ โต๊ะตระกูล กำกับไว้
บริษัทฯจะถือว่าไม่ใช่ข้อมูลที่บริษัทฯได้รับรองความถูกต้องของข้อมูลแล้วดังกล่าวข้างต้น”

กรรมการผู้มีอำนาจลงนาม

  ---- ----------------------- -------------------- -----------------------
       ชื่อ                      ตำแหน่ง               ลายมือชื่อ

  1.   นายสว่าง ประจักษ์ธรรม      ประธานกรรมการ        ………………………………..

  2.   นายวิรัช ประจักษ์ธรรม       กรรมการ              ………………………………..
  ---- ----------------------- -------------------- -----------------------

ประทับตราบริษัท

ผู้รับมอบอำนาจ

  ---- ----------------------- -------------------- -----------------------
       ชื่อ                      ตำแหน่ง               ลายมือชื่อ

  1.   นางพรพรรณ โต๊ะตระกูล      กรรมการ              ………………………………..
  ---- ----------------------- -------------------- -----------------------